Mikrobangos

Mikrobangos – radijo (elektromagnetinės) bangos, kurių bangos ilgis siekia nuo 1 mm iki 1 m, o dažniai yra tarp 300 MHz ir 300 GHz, t. y. apima UHF, SHF ir EHF bangų ruožus. Įvairūs šaltiniai naudoja skirtingas mikrobangų ribas, tačiau SHF ruožas (3…30 GHz dažnio arba 1…10 cm ilgio bangos) į jas patenka visada. Radijo inžinieriai sąvoką „mikrobangos“ paprastai naudoja kalbant apie bangas nuo 1 GHz (30 cm) iki 100 GHz (3 mm).

Naudojamos radaruose (radio – radio, detecting – išaiškinimas, and – ir, ranging – nuotolio nustatymas), kuriais kūno padėtis nustatoma pagal laiką, reikalingą atsispindėjusiai bangai grįžti į šaltinį. Mikrobangų krosnelėse šiomis bangomis greitai sušildomas maistas. Iš dirbtinių Žemės palydovų siunčiami televizijos signalai („palydovinė televizija“) irgi yra mikrobangų ruožo ribose.

 Mikrobangų dažnių ruožai 
Dažniausiai mikrobangų vardu vadinamos radijo bangos, kurių dažnis yra maždaug nuo 1 GHz iki 100 GHz, nors anksčiau joms buvo priskiriamos ir žemesnio dažnio bangos. Šiuo metu labiausiai naudojamos nuo 1 GHz iki 40 GHz dažnio mikrobangos. Lentelėje pateikiamas labiausiai paplitęs mikrobangų ruožo skirstymas į smulkesnius ruožus, kurį sudarė Didžiosios Britanijos radijo draugija ():

+Raidinis žymėjimasDažnių ruožasL ruožas1 … 2 GHzS ruožas2 … 4 GHzC ruožas4 … 8 GHzX ruožas8 … 12 GHzKu ruožas12 … 18 GHzK ruožas18 … 26,5 GHzKa ruožas26,5 … 40 GHzQ ruožas30 … 50 GHzU ruožas40 … 60 GHzV ruožas50 … 75 GHzE ruožas60 … 90 GHzW ruožas75 … 110 GHzF ruožas90 … 140 GHzD ruožas110 … 170 GHz

Kategorija:Elektromagnetinės bangos